עידן עמדי

ביוגרפיה

עמדי נולד בירושלים.
תחילת דרכו כזמר ויוצר הייתה באודישן ל"כוכב נולד" בו ביצע עמדי את השיר "כאב של לוחמים", שיר שכתב והלחין בעצמו על חוויותיו כלוחם במהלך שירותו הצבאי  בחיל ההנדסה הקרבית במחלקת הסיור. באותה העונה העפיל עמדי לגמר וסיים במקום השני.
עמדי מתמחה באמנויות לחימה שונות, כדוגמת טקוואנדו ואיגרוף תאילנדי. לפני שירותו הצבאי בשנת ב-2005 זכה בתואר סגן אלוף ישראל בטקוואנדו.
עם סיום אותה עונת "כוכב נולד" בשנת 2010 יצא השיר "כאב של לוחמים" כסינגל הראשון של עמדי לתחנות הרדיו, והגיע למקום הראשון במצעדי הפזמונים השונים בישראל, בתוכם מצעד גלגלצ ומצעד רשת ג'.  
ב-23 בינואר 2011 הוציא סינגל נוסף, שנקרא "תשליך". גם את שיר זה כתב והלחין עמדי, והפיק מוזיקלית עמוס בן דוד. את כל השירים באלבומו הראשון כתב והלחין בעצמו.
במאי 2011 הוציא את השיר "רץ אל האור". גם שיר זה זכה להצלחה רבה, והגיע לראש מצעדי הפזמונים. ב-5 בספטמבר יצא אלבומו הראשון המלא, שנקרא "עידן עמדי". זמן קצר לפניו הוציא עמדי סינגל נוסף, "אלייך", שזכה גם הוא להצלחה בתחנות הרדיו ומצעדי ההשמעות. עמדי כתב והלחין את כל שירי האלבום, למעט השיר "המכתב האחרון", שהלחין על פי מכתביו של משה אוחיון במסגרת הפרויקט "עוד מעט נהפוך לשיר". את רוב השירים עיבד עמדי במשותף עם איתמר מאירי ואיתן רז.
באלבום נכלל גם אותו השיר "כאב של לוחמים"  שזכה בתואר "שיר השנה" במצעדי הפזמונים השנתיים של  לשנת 2011. באותה השני  זכה גם עמדי בתואר "תגלית השנה" במצעד של רשת ג'.
באפריל 2012,  באלבומו הראשון כתב עמדי שיר המבוסס על ספרו של הרב ישראל מאיר לאו "אל תשלח ידך אל הנער", שנקרא "ממשיך לצעוד", במסגרת הפרויקט "הקול עוד נשאר" בשיתוף רשת ג' ומשרד ההסברה והתפוצות לזיכרון השואה.
במאי 2012, אלבום הבכורה של עידן עמדי הגיע למעמד של אלבום זהב אחרי מכירות של מעל 20,000 עותקים.
בפברואר 2013  יצא אלבומו השני של עמדי, "בזמן האחרון". שני הסינגלים שקדמו לאלבום, "נגמר" ו"דברים יפים לראות", זכו להצלחה והגיעו לראש מצעדי הפזמונים השונים. בסמוך לצאת האלבום יצא סינגל נוסף, "משום מה". באלבום זה המשיך עמדי בשיתוף פעולה עם מפיקי אלבומו הראשון, איתמר מאירי ואיתן רז.
באוגוסט 2013  הגיע אלבומו השני של עמדי, "בזמן האחרון" למעמד של אלבום זהב. השיר "נגמר" זכה בתואר "שיר השנה" במצעד הפזמונים השנתי של רשת ג' לשנת תשע"ג, ובכך השלים עמדי שתי זכיות בתואר. עמדי אף זכה בתואר "זמר השנה" במצעד זה.
באוקטובר 2014  יצא סינגל הבכורה של עמדי מתוך אלבומו השלישי, "קול זיכרון ישן". השיר שנכתב על זכרונותיו ועברו של עידן בשכונת נחלאות, שכונת הכורדים בבית סבו וסבתו ברחוב אליהו סלמן, כמו יתר שיריו, נכתב והולחן על ידי עמדי ושהה חודש שלם במקום הראשון במצעד של גלגלצ.
בינואר 2015  יצא הסינגל השני מתוך האלבום, "מנסים", שנכתב והולחן על ידי עמדי גם הוא, והוא משלב בתוכו מילים בעברית ובערבית. שלוש שנים מאוחר יותר הפכה גרסה מחודשת של השיר לשיר הנושא של העונה השנייה של סדרת הטלוויזיה פאודה.
ב-17 במאי אותה השנה יצא אלבומו השלישי של עידן, שנקרא "רצינו להיות".
ב-14 במרץ 2016 עמדי הוציא לאור את הסינגל הראשון מתוך אלבומו הרביעי, שנקרא "חלק מהזמן" כשם האלבום, אשר כתב בעבר עבור הזמרת ריטה. השיר הגיע למקום השביעי במצעד השנתי של גלגלצ לשנת תשע"ו, ואף גרף  מיליוני צפיות במדיות השונות.
מהאלבום "חלק מהזמן" יצאו עוד שני סינגלים (עד שיעלה היום הבא, עכשיו כולם רוקדים), עד שיצא לאור בינואר 2017.
במרץ 2017, כחודשיים לאחר הוצאת האלבום "חלק מהזמן" זכה במעמד אלבום זהב על מכירה של 20,000 עותקים. בינואר 2018 הגיע האלבום למעמד של אלבום פלטינה על מכירה של למעלה מ-40,000 עותקים. עמדי יצא לסיבוב בהיכלי תרבות ברחבי הארץ.
עמדי השתתף בעונה השנייה של דרמת הטלוויזיה פאודה שעלתה בדצמבר 2017 ומשחק את שגיא, מסתערב שהצטרף ליחידה בעונה השנייה.
בשנת 2018 זכה במקום הראשון ב"מצעד החיילים לשנת ה-70" של גלגלצ ו-וואלה! NEWS עם השיר "כאב של לוחמים". בקיץ באותה שנה הופיע לראשונה באמפי קיסריה.
בשנת 2019 צפוי לצאת אלבומו החמישי שמתוכו הוציא בינואר 2019 את השיר "מה את מרגישה".

חיים אישיים

ב-3 במאי 2018, נישא עמדי לבת זוגו מרים בנימינוב, לאחר עשור של זוגיות.